பெங்களூரு எஃப்சி அணியுடனான இறுதி ஆட்டத்தில், சென்னை அணியின் நெல்சன் கொடுத்த கார்னர் கிக்கை, தலையில் முட்டி அற்புதமாக கோலடித்தார் மெயில்சன். இதனால் சென்னையின் எஃப்சி அணி 3-2 என பெங்களூருவை வீழ்த்தி, இரண்டாவது முறையாக ஐஎஸ்எல் சாம்பியன் பட்டத்தை கைப்பற்றியது. பிரேசிலை சேர்ந்த மெயில்சன், இந்த தொடர் முழுவதும் கேப்டன் ஹென்ரிக் செரினோவுடன் சேர்ந்தது தடுப்பாட்டத்தில் சிறப்பாக செயல்பட்டார். இந்த சீசனில் அதிக கோலடித்த தடுப்பாட்ட வீரர் என்ற பெருமையையும் மெயில்சன் பெற்றார். மேலும், இந்த சீசனில் சென்னை அணியின் ஐந்து கோல்களுக்கு உதவியாக இருந்தார்.